title: 2018 m. kovo 12 d. Tarybos įgyvendinimo reglamentas (ES) 2018/388, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
13.3.2018

               LT

               Europos Sąjungos oficialusis leidinys

               L 69/11

         TARYBOS ĮGYVENDINIMO REGLAMENTAS (ES) 2018/388
   2018 m. kovo 12 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 ir 3 dalis;
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               remiantis Tarybos atlikta peržiūra, Reglamento (ES) Nr. 269/2014 I priede pateikta informacija apie tam tikrus asmenis ir subjektus turėtų būti iš dalies pakeista;

               (3)

               todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 269/2014 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 12 d.

            Tarybos vardu

            Pirmininkas

         E. KARANIKOLOV

      (1)  OL L 78, 2014 3 17, p. 6.

      PRIEDAS
      Įrašai dėl toliau išvardytų asmenų ir subjektų, pateikti Reglamento (ES) Nr. 269/2014 I priede, pakeičiami šiais įrašais:
      Asmenys

                     Vardas, pavardė

                     Identifikuojamoji informacija

                     Motyvai

                     Įtraukimo į sąrašą data

                     „3.

                     Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                     Rustam Ilmyrovych TEMIRHALIIEV (Рустам Iльмирович ТЕМIРГАЛIЄВ)

                     Gimimo data: 1976 8 15
                     Gimimo vieta: Ulan-Ude (Ulan Udė), Buryat ASSR (Buriatijos ATSR) (Rusijos TFSR)

                     Kaip buvęs „Krymo ministro pirmininko pavaduotojas“ R. I. Temirgaliev atliko svarbų vaidmenį „aukščiausiajai tarybai“ priimant sprendimus dėl 2014 m. kovo 16 d.„referendumo“, nukreipto prieš Ukrainos teritorinį vientisumą. Jis vykdė aktyvią lobistinę veiklą, kad Krymas būtų integruotas į Rusijos Federaciją.
                     2014 m. birželio 11 d. jis atsistatydino iš vadinamosios Krymo respublikos „ministro pirmininko pirmojo pavaduotojo“ pareigų. Šiuo metu eina Rusijos ir Kinijos regioninės plėtros investicinio fondo valdymo bendrovės generalinio direktoriaus pareigas.
                     Toliau aktyviai remia separatistų veiksmus ar politiką.

                     2014 3 17

                     6.

                     Pyotr Anatoliyovych ZIMA
                     (Пётр Анатольевич ЗИМА)
                     Petro Anatoliyovych ZYMA
                     (Петро Анатолiйович ЗИМА)

                     Gimimo data: 1970 1 18 arba 1965 3 29
                     Gimimo vieta: Артемовск (Artemivskas) (2016 m. sugrąžintas Bakhmut/Бахмут) pavadinimas), Donetsk Oblast (Donecko sritis), Ukraina

                     2014 m. kovo 3 d. P. A. Zima „ministro pirmininko“ A. V. Aksyonov buvo paskirtas naujuoju Krymo saugumo tarnybos (SBU) vadovu ir jis sutiko su šiuo paskyrimu. Jis suteikė svarbios informacijos, įskaitant duomenų bazę, Rusijos žvalgybos tarnybai (FSB). Tai apėmė informaciją apie Euromaidano aktyvistus ir žmogaus teisių gynėjus Kryme. Jis atliko svarbų vaidmenį užkertant kelią Ukrainos valdžios institucijoms kontroliuoti Krymo teritoriją. 2014 m. kovo 11 d. buvę Krymo SBU pareigūnai paskelbė apie nepriklausomos Krymo saugumo tarnybos suformavimą.

                     2014 3 17

                     9.

                     Viktor Alekseevich OZEROV
                     (Виктор Алексеевич Озеров)

                     Gimimo data: 1958 1 5
                     Gimimo vieta: Abakan (Abakanas), Khakassia (Chakasija)

                     Buvęs Rusijos Federacijos Tarybos Saugumo ir gynybos komiteto pirmininkas.
                     2014 m. kovo 1 d. V. A. Ozerov Federacijos Tarybos Saugumo ir gynybos komiteto vardu Federacijos Taryboje viešai pritarė Rusijos pajėgų dislokavimui Ukrainoje.
                     2017 m. liepos mėn. jis atsistatydino iš Saugumo ir gynybos pirmininko pareigų. Jis toliau yra Tarybos narys ir Vidaus tvarkos ir parlamentinių reikalų komiteto narys.
                     2017 m. spalio 10 d. Dekretu Nr. 372-SF V. A Ozerov buvo įtrauktas į Federacijos Tarybos laikinosios komisijos dėl valstybės suverenumo apsaugos ir apsaugos nuo kišimosi į Rusijos Federacijos vidaus reikalus sudėtį.

                     2014 3 17

                     14.

                     Aleksandr Borisovich TOTOONOV
                     (Александр Борисович ТОТООНОВ)

                     Gimimo data: 1957 4 3
                     Gimimo vieta: Ordzhonikidze (Ordžonikidzė), Šiaurės Osetija

                     Buvęs Rusijos Federacijos Tarybos Tarptautinių reikalų komiteto narys. Jo kaip Rusijos Federacijos Tarybos nario įgaliojimų laikas baigėsi 2017 m. rugsėjo mėn.
                     Šiuo metu jis yra Šiaurės Osetijos parlamento narys.
                     2014 m. kovo 1 d. A. B. Totoonov Federacijos Taryboje viešai pritarė Rusijos pajėgų dislokavimui Ukrainoje.

                     2014 3 17

                     28.

                     Valery Vladimirovich KULIKOV
                     (Валерий Владимирович КУЛИКОВ)

                     Gimimo data: 1956 9 1
                     Gimimo vieta: Zaporozhye (Zaporožė), Ukrainos TSR

                     Buvęs Juodosios jūros laivyno vado pavaduotojas, kontradmirolas.
                     Atsakingas už vadovavimą Rusijos pajėgoms, kurios okupavo suverenią Ukrainos teritoriją.
                     2017 m. rugsėjo 26 d. Rusijos Federacijos Prezidento dekretu buvo atleistas iš šių pareigų ir iš karinės tarnybos.

                     2014 3 21

                     31.

                     Valery Kirillovich MEDVEDEV
                     (Валерий Кириллович МЕДВЕДЕВ)
                     Valeriy Kyrylovych MEDVEDIEV
                     (Валерiй Кирилович МЕДВЕДЄВ)

                     Gimimo data: 1946 8 21
                     Gimimo vieta: Shmakovka (Šmakovka), Primorsky (Primorsko) regionas

                     Buvęs Sevastopolio rinkimų komisijos pirmininkas (iki 2017 m. gegužės 26 d.). Atsakingas už Krymo referendumo administravimą. Pagal Rusijos sistemą atsakingas už referendumo rezultatų pasirašymą.

                     2014 3 21

                     33.

                     Elena Borisovna MIZULINA (mergautinė pavardė DMITRIYEVA)
                     (Елена Борисовна МИЗУЛИНА (mergautinė pavardė ДМИТРИЕВА)

                     Gimimo data: 1954 12 9
                     Gimimo vieta: Bui (Bujus), Kostroma (Kostromos) regionas

                     Buvusi Valstybės Dūmos deputatė. Pastarojo meto pasiūlymų dėl teisės aktų Rusijoje, kuriais kitų šalių regionams būtų buvę leista prisijungti prie Rusijos be jų centrinės valdžios institucijų išankstinio sutikimo, iniciatorė ir viena iš rėmėjų.
                     Nuo 2015 m. rugsėjo mėn. Omsko regionui atstovaujanti Federacijos Tarybos narė. Šiuo metu eina Federacijos Tarybos Konstitucinių teisės aktų ir valstybės kūrimo komiteto pirmininkės pareigas.

                     2014 3 21

                     51.

                     Vladimir Nikolaevich PLIGIN
                     (Владимир Николаевич ПЛИГИН)

                     Gimimo data: 1960 5 19
                     Gimimo vieta: Ignatovo (Ignatovas), Vologodsk Oblast (Vologodsko sritis), TSRS

                     Buvęs Valstybės Dūmos narys ir buvęs Dūmos Konstitucinės teisės komiteto pirmininkas. Atsakingas už palankesnių sąlygų priimti teisės aktus dėl Krymo ir Sevastopolio aneksijos prie Rusijos Federacijos sudarymą.
                     Partijos „Vieningoji Rusija“ aukščiausiosios tarybos narys.

                     2014 5 12

                     53.

                     Oleg Grigorievich KOZYURA (Олег Григорьевич КОЗЮРА)
                     Oleh Hryhorovych KOZYURA (Олег Григорович КОЗЮРА)

                     Gimimo data: 1965 12 30 arba 1962 12 19
                     Gimimo vieta: Simferopol (Simferopolis), Krymas arba Zaporizhia (Zaporožė)

                     Buvęs Federalinės migracijos tarnybos Sevastopolio padalinio vadovas. Atsakingas už sistemingą ir pagreitintą Rusijos pasų išdavimą Sevastopolio gyventojams.
                     Nuo 2016 m. spalio mėn. Sevastopolio miesto „įstatymų leidžiamosios asamblėjos“ personalo vadovas.

                     2014 5 12

                     59.

                     Aleksandr Sergeevich MALYKHIN
                     Alexander Sergeevich MALYHIN
                     (Александр Сергеевич МАЛЫХИН)
                     Oleksandr Serhiyovych (Sergiyovych) MALYKHIN
                     (Олександр Сергiйович МАЛИХIН)

                     Gimimo data: 1981 1 12

                     Buvęs „Luhansko liaudies respublikos“ centrinės rinkimų komisijos vadovas. Aktyviai organizavo 2014 m. gegužės 11 d. referendumą dėl „Luhansko liaudies respublikos“ apsisprendimo.
                     Toliau aktyviai remia separatistų politiką.

                     2014 5 12

                     66.

                     Marat Faatovich BASHIROV
                     (Марат Фаатович БАШИРОВ)

                     Gimimo data: 1964 1 20
                     Gimimo vieta: Izhevsk (Iževskas), Rusijos Federacija

                     Buvęs vadinamasis „Luhansko liaudies respublikos“ ministrų tarybos ministras pirmininkas, patvirtintas 2014 m. liepos 8 d.
                     Atsakingas už vadinamosios Luhansko liaudies respublikos vyriausybės separatistinę „vyriausybinę“ veiklą.
                     Toliau remia „Luhansko liaudies respublikos“ (LLR) separatistų struktūrų veiklą.

                     2014 7 12

                     70.

                     Igor PLOTNITSKY
                     Igor Venediktovich PLOTNITSKII
                     (Игорь Венедиктович ПЛОТНИЦКИЙ)
                     Ihor (Igor) Venedyktovych PLOTNYTSKYY
                     (Iгор Венедиктович ПЛОТНИЦЬКИЙ)

                     Gimimo data: 1964 6 24 arba 1964 6 25, arba 1964 6 26
                     Gimimo vieta: Luhansk (Luhanskas) (galbūt Kelmentsi, Chernivtsi oblast (Černivcių sritis))

                     Buvęs vadinamasis gynybos ministras ir buvęs vadinamasis „Luhansko liaudies respublikos“ vadovas.
                     Atsakingas už vadinamosios Luhansko liaudies respublikos vyriausybės separatistinę „vyriausybinę“ veiklą.
                     Toliau vykdo vadinamosios Luhansko liaudies respublikos vyriausybės „vyriausybinę“ veiklą kaip vadinamosios Luhansko liaudies respublikos specialusis pasiuntinys Minsko susitarimų įgyvendinimo klausimais.

                     2014 7 12

                     77.

                     Boris Vyacheslavovich GRYZLOV
                     (Борис Вячеславович ГРЫЗЛОВ)

                     Gimimo data: 1950 12 15
                     Gimimo vieta: Vladivostok (Vladivostokas)

                     Buvęs Rusijos Federacijos Saugumo tarybos nuolatinis narys. Būdamas Saugumo tarybos, kuri konsultuoja nacionalinio saugumo klausimais ir juos koordinuoja, nariu, dalyvavo formuojant Rusijos Vyriausybės politiką, kuria kėsinamasi į Ukrainos teritorinį vientisumą, suverenitetą ir nepriklausomybę.
                     Toliau eina partijos „Vieningoji Rusija“ aukščiausiosios tarybos pirmininko pareigas.

                     2014 7 25

                     84.

                     Fyodor Dmitrievich BEREZIN
                     (Фëдор Дмитриевич БЕРЕЗИН)
                     Fedir Dmytrovych BEREZIN
                     (Федiр Дмитрович БЕРЕЗIН)

                     Gimimo data: 1960 2 7
                     Gimimo vieta: Donetsk (Doneckas)

                     Buvęs vadinamosios Donecko liaudies respublikos vadinamasis gynybos ministro pavaduotojas. Jis yra susijęs su Igor Strelkov/Girkin, kuris yra atsakingas už veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi. Todėl laikoma, kad priimdamas minėtas pareigas ir jas eidamas F. D. Berezin rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei. Toliau aktyviai remia separatistų veiksmus ir politiką. Dabartinis vadinamosios Donecko liaudies respublikos Rašytojų sąjungos valdybos pirmininkas.

                     2014 7 25

                     90.

                     Boris Alekseevich LITVINOV
                     (Борис Алексеевич ЛИТВИНОВ)
                     Borys Oleksiyovych LYTVYNOV
                     (Борис Олексiйович ЛИТВИНОВ)

                     Gimimo data: 1954 1 13
                     Gimimo vieta: Dzerzhynsk (Donetsk oblast) (Dzeržinskas, Donecko sritis)

                     Buvęs vadinamosios Liaudies tarybos narys ir buvęs vadinamosios Donecko liaudies respublikos vadinamosios aukščiausios tarybos pirmininkas, kuris buvo vienas iš politikos ir neteisėto „referendumo“, sudariusio sąlygas paskelbti vadinamąją Donecko liaudies respubliką, organizavimo iniciatorių; šiais veiksmais pažeistas Ukrainos teritorinis vientisumas, suverenitetas ir vieningumas. Toliau aktyviai remia separatistų veiksmus ir politiką. Dabartinis „Donecko liaudies respublikos“ komunistų partijos lyderis.

                     2014 7 30

                     97.

                     Vladimir Petrovich KONONOV (dar žinomas kaip „Tsar“)
                     (Владимир Петровнч КОНОНОВ)
                     Volodymyr Petrovych KONONOV
                     (Володимир Петрович КОНОНОВ)

                     Gimimo data: 1974 10 14
                     Gimimo vieta: Gorsky (Luhansk oblast) (Gorskis, Luhansko sritis)

                     Nuo 2014 m. rugpjūčio 14 d. jis pakeitė Igor Strelkov/Girkin kaip „Donecko liaudies respublikos“ vadinamasis gynybos ministras. Pranešama, kad nuo 2014 m. balandžio mėn. jis vadovavo separatistų kovotojų padaliniui Donecke ir pažadėjo „išspręsti strateginį uždavinį atremti Ukrainos karinę agresiją“. Todėl laikoma, kad V. P. Kononov rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                     2014 9 12

                     103.

                     Aleksandr Akimovich KARAMAN
                     (Александр Акимович КАРАМАН),
                     Alexandru CARAMAN

                     Gimimo data: 1956 7 26
                     Gimimo vieta: Cioburciu, Slobozia district (Slobozijos rajonas), dabar Moldovos Respublika

                     Buvęs vadinamosios Donecko liaudies respublikos vadinamasis ministro pirmininko pavaduotojas socialiniams reikalams. Susijęs su Vladimir Antyufeyev, kuris yra atsakingas už vadinamosios Donecko liaudies respublikos vyriausybės separatistinę „vyriausybinę“ veiklą. Todėl laikoma, kad jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei. Rusijos Ministro Pirmininko pavaduotojo Dmitry Rogozin proteguojamas asmuo. Buvęs „Donecko liaudies respublikos“ ministrų tarybos administracijos vadovas.
                     Iki 2017 m. kovo mėn. buvo vadinamosios Padniestrės Moldavijos respublikos prie Rusijos Federacijos prezidento įgaliotasis atstovas.

                     2014 9 12

                     108.

                     Vladimir Abdualiyevich VASILYEV
                     (Владимир Абдуалиевич ВАСИЛЬЕВ)

                     Gimimo data: 1949 8 11
                     Gimimo vieta: Klin (Klinas)

                     Buvęs Valstybės Dūmos pirmininko pavaduotojas. 2014 m. kovo 20 d. jis balsavo už federalinio konstitucinio įstatymo dėl Krymo respublikos priėmimo į Rusijos Federaciją ir naujų federalinių subjektų – Krymo respublikos ir federalinės reikšmės miesto Sevastopolio – sudarymo Rusijos Federacijoje projektą.
                     2017 m. spalio mėn. Prezidento dekretu paskirtas laikinai einančiu Dagestano Respublikos vadovo pareigas.

                     2014 9 12

                     111.

                     Vladimir Stepanovich NIKITIN
                     (Владимир Степанович НИКИТИН)

                     Gimimo data: 1948 4 5
                     Gimimo vieta: Opochka (Opočka)

                     Buvęs Valstybės Dūmos narys ir buvęs Valstybės Dūmos Nepriklausomų Valstybių Sandraugos (NVS) reikalų, Eurazijos integracijos ir ryšių su tėvynainiais komiteto pirmininko pirmasis pavaduotojas. 2014 m. kovo 20 d. jis balsavo už federalinio konstitucinio įstatymo dėl Krymo respublikos priėmimo į Rusijos Federaciją ir naujų federalinių subjektų – Krymo respublikos ir federalinės reikšmės miesto Sevastopolio – sudarymo Rusijos Federacijoje projektą.
                     Rusijos Federacijos komunistų partijos centrinio komiteto prezidiumo narys.

                     2014 9 12

                     112.

                     Oleg Vladimirovich LEBEDEV
                     (Олег Владимирович ЛЕБЕДЕВ)

                     Gimimo data: 1964 3 21
                     Gimimo vieta: Rudny, Kostanai region (Kostanajaus regionas), Kazachijos TSR

                     Buvęs Valstybės Dūmos narys ir buvęs Valstybės Dūmos Nepriklausomų Valstybių Sandraugos (NVS) reikalų, Eurazijos integracijos ir ryšių su tėvynainiais komiteto pirmininko pirmasis pavaduotojas. 2014 m. kovo 20 d. jis balsavo už federalinio konstitucinio įstatymo dėl Krymo respublikos priėmimo į Rusijos Federaciją ir naujų federalinių subjektų – Krymo respublikos ir federalinės reikšmės miesto Sevastopolio – sudarymo Rusijos Federacijoje projektą.
                     Toliau aktyviai remia separatistų politiką.

                     2014 9 12

                     119.

                     Alexander Mikhailovich BABAKOV
                     (Aлександр Михайлович БАБАКОВ)

                     Gimimo data: 1963 2 8
                     Gimimo vieta: Chisinau (Kišiniovas)

                     Buvęs Valstybės Dūmos narys. Buvęs Valstybės Dūmos deputatas, Valstybės Dūmos komisijos dėl teisinių nuostatų, skirtų Rusijos Federacijos karinio-pramoninio komplekso kūrimui, pirmininkas. Jis yra svarbus partijos „Vieningoji Rusija“ narys ir verslininkas, daug investavęs Ukrainoje ir Kryme.
                     2014 m. kovo 20 d. jis balsavo už federalinio konstitucinio įstatymo dėl Krymo respublikos priėmimo į Rusijos Federaciją ir naujų federalinių subjektų – Krymo respublikos ir federalinės reikšmės miesto Sevastopolio – sudarymo Rusijos Federacijoje projektą.
                     Šiuo metu jis yra Rusijos Federacijos Tarybos narys. Valstybės Dūmos užsienio reikalų komiteto pirmininko pavaduotojas.

                     2014 9 12

                     123.

                     Yuriy Viktorovich SIVOKONENKO (dar žinomas kaip Yuriy SIVOKONENKO, Yury SIVOKONENKO, Yury SYVOKONENKO)
                     (Юрий Викторович СИВОКОНЕНКО)

                     Gimimo data: 1957 8 7
                     Gimimo vieta: Stalin (Stalinas) (dabar Donetsk (Doneckas))

                     Vadinamosios Donecko liaudies respublikos „parlamento“ narys, visuomeninės asociacijos „Donbaso „Berkut“ veteranų sąjunga“ pirmininkas ir visuomeninio judėjimo „Laisvas Donbasas“ narys. Buvo kandidatas 2014 m. lapkričio 2 d. vadinamuosiuose rinkimuose į vadinamosios Donecko liaudies respublikos vadovo pareigas. Šiais rinkimais pažeista Ukrainos teisė ir todėl jie buvo neteisėti.
                     Todėl laikoma, kad priimdamas ir eidamas šias pareigas, taip pat oficialiai dalyvaudamas kaip kandidatas neteisėtuose „rinkimuose“, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                     Tebėra vadinamosios Donecko liaudies respublikos liaudies tarybos narys.

                     2014 11 29

                     125.

                     Ravil Zakarievich KHALIKOV
                     (Равиль Закариевич ХАЛИКОВ)
                     Ravil Zakariyovych KHALIKOV
                     (Равiль Закарiйович ХАЛIКОВ)

                     Gimimo data: 1969 2 23
                     Gimimo vieta: Belozernoe kaimas, Romodanovskiy (Romodanovo) rajonas, TSRS

                     Buvęs vadinamasis „Donecko liaudies respublikos“ ministro pirmininko pirmasis pavaduotojas ir ankstesnis „generalinis prokuroras“.
                     Todėl laikoma, kad priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                     Šiuo metu Rusijos Federacijos tyrimo komiteto Maskvos skyriaus (GSU SK) vadovo „padėjėjas“.

                     2014 11 29

                     126.

                     Dmitry Aleksandrovich SEMYONOV
                     Dmitrii Aleksandrovich SEMENOV
                     (Дмитрий Александрович СЕМЕНОВ)

                     Gimimo data: 1963 2 3
                     Gimimo vieta: Maskva

                     Buvęs vadinamosios Luhansko liaudies respublikos „ministro pirmininko pavaduotojas finansų klausimais“.
                     Priimdamas ir eidamas šias pareigas jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                     Toliau aktyviai remia „Luhansko liaudies respublikos“ separatistines struktūras.

                     2014 11 29

                     140.

                     Sergey Yurevich IGNATOV (dar žinomas kaip KUZOVLEV, dar žinomas kaip TAMBOV)
                     (Сергей Юрьевич ИГНАТОВ, dar žinomas kaip КУЗОВЛЕВ, dar žinomas kaip ТAMБOB).

                     Gimimo data: 1967 1 7
                     Gimimo vieta: Michurinsk (Mičiurinskas), Tambovskaya oblast (Tambovo sritis)
                     Мичуринск, Тамбовская область

                     Buvęs vadinamasis „Luhansko liaudies respublikos“ liaudies kariuomenės vyriausiasis vadas.
                     Todėl laikoma, kad priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                     Rusijos ginkluotųjų pajėgų 8-osios armijos vadas.

                     2015 2 16

                     145.

                     Olga Igoreva BESEDINA
                     (Ольга Игорева БЕСЕДИНА)
                     Olha Ihorivna BESEDINA
                     (Ольга Iгорiвна БЕСЕДIНА)

                     Gimimo data: 1976 12 10
                     Gimimo vieta: Luhansk (Luhanskas)

                     Buvusi vadinamoji „Luhansko liaudies respublikos“ ekonominio vystymosi ir prekybos ministrė.
                     Todėl laikoma, kad priimdama ir eidama šias pareigas, ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                     Šiuo metu „Luhansko administracijos“ vadovo biuro užsienio ekonomikos skyriaus vadovė.

                     2015 2 16

                     146.

                     Zaur Raufovich ISMAILOV
                     (Заур Рауфович ИСМАИЛОВ)
                     Zaur Raufovych ISMAYILOV
                     (Заур Рауфович IСМАЇЛОВ)

                     Gimimo data: 1978 7 25 (arba 1975 3 23)
                     Gimimo vieta: Krasny Luch, Voroshilovgrad (Krasnyj Lučas, Vorošylovhradas), Luhansko regionas

                     Buvęs vadinamasis „Luhansko liaudies respublikos“ generalinis prokuroras (iki 2017 m. spalio mėn.).
                     Todėl laikoma, kad priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                     2015 2 16

                     147.

                     Anatoly Ivanovich ANTONOV (Анатолий Иванович АНТОНОВ)

                     Gimimo data: 1955 5 15
                     Gimimo vieta: Omsk (Omskas)

                     Buvęs gynybos ministro pavaduotojas; eidamas tas pareigas buvo susijęs su Rusijos pajėgų dislokavimo Ukrainoje rėmimu.
                     Pagal esamą Rusijos gynybos ministerijos struktūrą, eidamas tas pareigas jis dalyvavo formuojant ir įgyvendinant Rusijos vyriausybės politiką. Šia politika keliama grėsmė Ukrainos teritoriniam vientisumui, suverenitetui ir nepriklausomybei.
                     Nuo 2016 m. gruodžio 28 d. buvęs užsienio reikalų ministro pavaduotojas.
                     Turi Rusijos Federacijos diplomatinio korpuso ambasadoriaus rangą.

                     2015 2 16

                     153.

                     Konstantin Mikhailovich BAKHAREV
                     (Константин Михайлович БАХАРЕВ)

                     Gimimo data: 1972 10 20
                     Gimimo vieta: Simferopol (Simferopolis), Ukrainos TSR

                     Valstybės Dūmos narys, išrinktas iš neteisėtai aneksuotos Krymo Autonominės Respublikos.
                     Dūmos Kontrolės ir reguliavimo komiteto narys.
                     2014 m. kovo mėn. K. M. Bakharev buvo paskirtas vadinamosios Krymo respublikos valstybės tarybos pirmininko pavaduotoju, o 2014 m. rugpjūčio mėn. – šio organo pirmuoju pirmininko pavaduotoju. Jis pripažino, kad asmeniškai dalyvavo 2014 m. įvykiuose, nulėmusiuose neteisėtą Krymo ir Sevastopolio aneksiją; šią aneksiją jis viešai rėmė, be kita ko, 2016 m. kovo 22 d. interneto svetainėje gazetakrimea.ru ir 2016 m. rugpjūčio 23 d. interneto svetainėje c-pravda.ru paskelbtame interviu. „Krymo respublikos“„valdžios institucijos“ jį apdovanojo ordinu „Už lojalumą einant pareigas“.

                     2016 11 9

                     154.

                     Dmitry Anatolievich BELIK
                     (Дмитрий Анатольевич БЕЛИК)

                     Gimimo data: 1969 10 17
                     Gimimo vieta: Kular Ust-Yansky rajonas, Jakutijos ATSR

                     Valstybės Dūmos narys, išrinktas iš neteisėtai aneksuoto Sevastopolio miesto.
                     Dūmos Kontrolės ir reguliavimo komiteto narys.
                     Būdamas Sevastopolio savivaldybės administracijos nariu, 2014 m. vasario – kovo mėn. rėmė vadinamojo liaudies mero Alexei Chaliy veiklą. Jis viešai pripažino, kad dalyvavo 2014 m. įvykiuose, nulėmusiuose neteisėtą Krymo ir Sevastopolio aneksiją; šią aneksiją jis viešai gynė, be kita ko, savo interneto svetainėje ir 2016 m. vasario 21 d. interneto svetainėje nation-news.ru paskelbtame interviu.
                     Už dalyvavimą aneksavimo procese apdovanotas Rusijos valstybės II laipsnio ordinu „Už nuopelnus tėvynei“.

                     2016 11 9

                     160.

                     Sergey Anatolevich TOPOR-GILKA
                     (Сергей Анатольевич ТОПОР-ГИЛКА)

                     Atvirosios akcinės bendrovės (rus. OAO) „VO TPE“ generalinis direktorius iki jos bankroto, ribotos atsakomybės bendrovės (rus. OOO) „VO TPE“ generalinis direktorius.
                     Gimimo data: 1970 2 17

                     Eidamas OAO „VO TPE“ generalinio direktoriaus pareigas vadovavo deryboms su bendrove „Siemens Gas Turbine Technologies OOO“ dėl dujų turbinų įsigijimo ir pristatymo į jėgainę Tamanėje (Krasnodaro kraštas, Rusijos Federacija). Vėliau, būdamas OOO „VO TPE“ generaliniu direktoriumi, buvo atsakingas už dujų turbinų perdavimą Krymui. Taip padedama užtikrinti nepriklausomą energijos tiekimą Krymui ir Sevastopoliui, tokiu būdu remiant jų atskyrimą nuo Ukrainos, ir kenkiama Ukrainos teritoriniam vientisumui, suverenitetui ir nepriklausomybei.

                     2017 8 4

               Subjektai

                     Pavadinimas

                     Identifikuojamoji informacija

                     Motyvai

                     Įtraukimo į sąrašą data

                     3.

                     Vadinamoji Luhansko liaudies respublika
                     „Луганская народная республика“
                     „Luganskaya narodnaya respublika“

                     Oficiali interneto svetainė:
                     https://glava-lnr.su/content/konstituciya
                     https://glava-lnr.info

                     Vadinamoji Luhansko liaudies respublika buvo įkurta 2014 m. balandžio 27 d.
                     Atsakinga už neteisėto referendumo organizavimą 2014 m. gegužės 11 d.2014 m. gegužės 12 d. paskelbta nepriklausomybė.
                     2014 m. gegužės 22 d. vadinamosios Donecko ir Luhansko liaudies respublikos sukūrė vadinamąją federalinę Novorusijos valstybę.
                     Taip pažeidžiama Ukrainos konstitucinė teisė ir atitinkamai tarptautinė teisė, taigi, kenkiama Ukrainos teritoriniam vientisumui, suverenitetui ir nepriklausomybei.
                     Ji taip pat susijusi su verbavimu į separatistinę „Pietryčių armiją“ ir kitas neteisėtas ginkluotas separatistų grupuotes, taip kenkiant Ukrainos stabilumui ir saugumui.

                     2014 7 25

                     4.

                     Vadinamoji Donecko liaudies respublika
                     „Донецкая народная республика“
                     „Donétskaya naródnaya respúblika“

                     Oficiali informacija, įskaitant „Donecko liaudies respublikos“ konstituciją ir aukščiausiosios tarybos sudėtį:
                     https://dnr-online.ru/

                     Vadinamoji Donecko liaudies respublika paskelbta 2014 m. balandžio 7 d.
                     Atsakinga už neteisėto referendumo organizavimą 2014 m. gegužės 11 d.2014 m. gegužės 12 d. paskelbta nepriklausomybė.
                     2014 m. gegužės 24 d. vadinamosios Donecko ir Luhansko liaudies respublikos pasirašė susitarimą dėl vadinamosios federalinės Novorusijos valstybės sukūrimo.
                     Taip pažeidžiama Ukrainos konstitucinė teisė ir atitinkamai tarptautinė teisė, taigi, kenkiama Ukrainos teritoriniam vientisumui, suverenitetui ir nepriklausomybei.
                     Ji taip pat susijusi su verbavimu į neteisėtas ginkluotas separatistų grupuotes, taip kenkiant Ukrainos stabilumui ir saugumui.

                     2014 7 25

                     5.

                     Vadinamoji federalinė Novorusijos valstybė
                     „Федеративное государство Новороссия“
                     „Federativnoye Gosudarstvo Novorossiya“

                     Oficialūs pranešimai spaudai:
                     http://novorossia.su/official
                     http://novopressa.ru/
                     http://novorossia-tv.ru/
                     http://novorossia.today/
                     http://novorossiia.ru/
                     https://www.novorosinform.org/

                     2014 m. gegužės 24 d. vadinamosios Donecko ir Luhansko liaudies respublikos pasirašė susitarimą dėl nepripažintos vadinamosios federalinės Novorusijos valstybės sukūrimo.
                     Taip pažeidžiama Ukrainos konstitucinė teisė ir atitinkamai tarptautinė teisė, taigi, kėsinamasi į Ukrainos teritorinį vientisumą, suverenitetą ir nepriklausomybę.

                     2014 7 25

                     20.

                     „Joint-stock company Sparkling wine plant ‘Novy Svet’“ (Akcinė bendrovė ‘putojančio vyno gamykla „Novy Svet“’)
                     Aкционерное общество ‘Завод шампанских вин „Новый Свет“’
                     Anksčiau žinoma kaip „State unitary enterprise of the ‘Republic of Crimea’ Sparkling wine plant ‘Novy Svet’“ („Krymo respublikos“ valstybės valdoma ‘putojančio vyno gamykla „Novy Svet“’)
                     Государственное унитарное предприятие Республики Крым ‘Завод шампанских вин „Новый Свет“’
                     Gosudarstvenoye unitarnoye predpriyatiye Respubliki Krym ‘Zavod shampanskykh vin „Novy Svet“’ ir kaip „State enterprise sparkling wine plant ‘Novy Svet’“ (valstybės valdoma įmonė ‘putojančio vyno gamykla „Novy Svet“’)
                     Gosudarstvenoye predpriyatiye ‘Завод шампанских вин „Новый Свет“’ (Gosudarstvenoye predpriyatiye Zavod shampanskykh vin „Novy Svet“)

                     298032, Crimea, Sudak, Novy Svet, str. Shalapina 1
                     298032, Крым, г. Судак, пгт. Новый Свет, ул. Шаляпина, д. 1

                     Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo parlamento prezidiumas“ priėmė sprendimą Nr. 1991-6/14 dėl 2014 m. kovo 26 d.„Krymo respublikos“ valstybės tarybos rezoliucijos Nr. 1836-6/14 dėl agropramoninio komplekso įmonių, institucijų ir organizacijų, esančių „Krymo respublikos“ teritorijoje, nuosavybės nacionalizavimo pakeitimų, kuriuo skelbiama, kad „Krymo respublikos“ vardu nusavinamas valstybės valdomai įmonei „Zavod shampanskykh vin Novy Svet“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2015 m. sausio 4 d. perregistruota kaip „Krymo respublikos“ valstybės valdoma unitarinė ‘putojančio vyno gamykla „Novy Svet“’ (Государственное унитарное предприятие Республики Крым „Завод шампанских вин „Новый Свет““). Steigėjas: „Krymo respublikos žemės ūkio ministerija“ (Министерство сельского хозяйства Республики Крым).
                     Po 2017 m. rugpjūčio 29 d. reorganizacijos perregistruota kaip „Joint-stock company Sparkling wine plant“‘Novy Svet’ (Aкционерное общество 'Завод шампанских вин „Новый Свет“). Steigėjas: „Krymo respublikos žemės ir nuosavybės santykių ministerija“ (Министерство земельных и имущественных отношений Республики Крым).

                     2014 7 25

                     21.

                     „JOINT-STOCK COMPANY ALMAZ-ANTEY AIR AND SPACE DEFENCE CORPORATION“ (PRIEŠLĖKTUVINĖS IR ORO ERDVĖS GYNYBOS AKCINĖ BENDROVĖ „ALMAZ-ANTEY“)
                     „Акционерное общество „Концерн воздушно-космической обороны „Алмаз – Антей““
                     (dar žinoma kaip CONCERN ALMAZ-ANTEY; ALMAZ-ANTEY CORP; dar žinoma kaip ALMAZ-ANTEY DEFENSE CORPORATION; dar žinoma kaip ALMAZ-ANTEY JSC; Концерн ВКО ‘Алмаз – Антей’;)

                     41 ul.Vereiskaya, Moscow 121471, Russia
                     Svetainė: almaz-antey.ru;
                     El. pašto adresas antey@almaz-antey.ru

                     „Almaz-Antey“ yra Rusijos valstybinė įmonė. Ji gamina zenitinius ginklus, įskaitant raketas „žemė–oras“, kurias ji tiekia Rusijos kariuomenei. Rusijos valdžios institucijos tiekia sunkiąją ginkluotę separatistams Rytų Ukrainoje, taip prisidedant prie padėties Ukrainoje destabilizavimo. Šiuos ginklus naudoja separatistai, be kita ko, ir lėktuvų numušimui. Todėl laikoma, kad „Almaz-Antey“, kaip valstybės valdoma įmonė, prisideda prie padėties Ukrainoje destabilizavimo.

                     2014 7 30

                     22.

                     DOBROLET, dar žinoma kaip DOBROLYOT
                     ДОБРОЛЕТ/ДОБРОЛЁТ

                     Airline code QD (Oro transporto bendrovės paskyrimo kodas QD)
                     International Highway, House 31, building 1, 141411 Moscow
                     141411, г. Москва, Международное ш., дом 31, строение 1
                     Svetainė: www.dobrolet.com

                     „Dobrolet“ buvo Rusijos valstybės valdomos oro transporto bendrovės patronuojamoji įmonė. Nuo neteisėtos Krymo aneksijos, „Dobrolet“ vykdė skrydžius tik tarp Maskvos ir Simferopolio. Todėl ji sudarė palankesnes sąlygas neteisėtai aneksuotos Krymo autonominės respublikos integravimui į Rusijos Federaciją ir kenkė Ukrainos suverenitetui ir teritoriniam vientisumui.

                     2014 7 30

                     28.

                     „Luhansk Economic Union“ („Luhansko ekonominė sąjunga“) (Luganskiy Ekonomicheskiy Soyuz)
                     Луганский экономический союз

                     „Socialinė organizacija“, pateikusi kandidatus 2014 m. lapkričio 2 d. vadinamosios Luhansko liaudies respublikos neteisėtuose „rinkimuose“. Pateikė Oleg AKIMOV kandidatūrą į vadinamosios Luhansko liaudies respublikos „vadovo“ pareigas. Šiais „rinkimais“ pažeidžiama Ukrainos teisė ir todėl jie yra neteisėti.
                     Todėl laikoma, kad oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                     2014 11 29

                     29.

                     „Kazokų nacionalinė gvardija“
                     Казачья Национальная Гвардия

                     http://казакнацгвард.рф/

                     Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                     Jai vadovauja į sąrašą įtrauktas asmuo Nikolay KOZITSYN ir todėl ji yra su juo susijusi.
                     Kaip pranešama, įeina į „Luhansko liaudies respublikos“ vadinamojo 2-ojo armijos korpuso sudėtį.

                     2015 2 16

                     41.

                     Krymo respublikos valstybės valdoma unitarinė įmonė „Crimean Sea Ports“
                     (Государственное унитарное предприятие Республики Крым „Крымские морские порты“), įskaitant filialus:

                                 —

                                 Feodosia Commercial Port (Fodosijos komercinis uostas),

                                 —

                                 Kerch Ferry (Kerčės keltas),

                                 —

                                 Kerch Commercial Port (Kerčės komercinis uostas).

                                 28 Kirova Street

                                 Kerch 298312

                                 Crimea

                           (298312, Крым, гор. Керчь, ул. Кирова, дом 28)

                     2014 m. kovo 17 d.„Krymo parlamentas“ priėmė Rezoliuciją Nr. 1757-6/14 dėl kai kurių bendrovių, priklausančių Ukrainos infrastruktūros arba žemės ūkio ministerijoms, nacionalizavimo, o 2014 m. kovo 26 d. – Rezoliuciją Nr. 1865-6/14 dėl valstybės įmonės „Crimean Sea Ports“ („О Государственном предприятии „Крымские морские порты“), kuriomis skelbiama, kad „Krymo respublikos“ vardu nusavinamas kelioms valstybės įmonėms, kurios buvo sujungtos su Krymo respublikos valstybės unitarine įmone „Crimean Sea Ports“, priklausantis turtas. Taigi, faktiškai tos įmonės buvo konfiskuotos Krymo „valdžios institucijų“, o „Crimean Sea Ports“ gavo naudos dėl jų nuosavybės teisių neteisėto perdavimo.

                     2017 9 16“


title: 2018 m. kovo 12 d. Komisijos įgyvendinimo reglamentas (ES) 2018/390, kuriuo iš dalies keičiamas Įgyvendinimo reglamentas (ES) Nr. 1419/2013 dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų skelbimo, kaip numatyta Europos Parlamento ir Tarybos reglamente (ES) Nr. 1379/2013 dėl bendro žvejybos ir akvakultūros produktų rinkų organizavimo

text:
13.3.2018

               LT

               Europos Sąjungos oficialusis leidinys

               L 69/44

         KOMISIJOS ĮGYVENDINIMO REGLAMENTAS (ES) 2018/390
   2018 m. kovo 12 d.
   kuriuo iš dalies keičiamas Įgyvendinimo reglamentas (ES) Nr. 1419/2013 dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų skelbimo, kaip numatyta Europos Parlamento ir Tarybos reglamente (ES) Nr. 1379/2013 dėl bendro žvejybos ir akvakultūros produktų rinkų organizavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000 (1), ypač į jo 21 straipsnį;
   kadangi:

               (1)

               Reglamento (ES) Nr. 1379/2013 20 straipsnio 2 dalyje reikalaujama, kad valstybės narės Komisijai praneštų apie visus sprendimus suteikti arba panaikinti gamintojų organizacijų ir tarpšakinių organizacijų pripažinimą;

               (2)

               Komisijos įgyvendinimo reglamente (ES) Nr. 1419/2013 (2) nustatyta tokių pranešimų teikimo forma, terminai ir tvarka;

               (3)

               2016 m. gruodžio 7 d. Komisija patvirtino naują Jūrų reikalų ir žuvininkystės generalinio direktorato organizacinę struktūrą, ji įsigaliojo 2017 m. sausio 1 d.;

               (4)

               siekiant atsižvelgti į tą organizacinį pakeitimą ir galimus vėlesnius organizacinius pakeitimus, būtina iš dalies pakeisti tvarką, kuria pranešama apie sprendimus suteikti arba panaikinti gamintojų organizacijų ir tarpšakinių organizacijų pripažinimą;

               (5)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 1419/2013 4 straipsnio 3 dalis pakeičiama taip:

      „3.   Pranešimai teikiami siunčiant XML formato rinkmeną – kiekvienu pranešimu siunčiama viena rinkmena. XML formato rinkmena pridedama prie elektroninio laiško ir siunčiama Komisijos nurodytu adresu, o laiško pavadinimo laukelyje nurodoma „communication on POs/IBOs“ (Pranešimas dėl gamintojų (tarpšakinės) organizacijos).“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 12 d.

            Komisijos vardu

            Pirmininkas

         Jean-Claude JUNCKER

      (1)  OL L 354, 2013 12 28, p. 1.

      (2)  2013 m. gruodžio 17 d. Komisijos įgyvendinimo reglamentas (ES) Nr. 1419/2013 dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų skelbimo, kaip numatyta Europos Parlamento ir Tarybos reglamente (ES) Nr. 1379/2013 dėl bendro žvejybos ir akvakultūros produktų rinkų organizavimo (OL L 353, 2013 12 28, p. 43).


title: 2018 m. kovo 13 d. Komisijos įgyvendinimo reglamentas (ES) 2018/396, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
14.3.2018

               LT

               Europos Sąjungos oficialusis leidinys

               L 71/36

         KOMISIJOS ĮGYVENDINIMO REGLAMENTAS (ES) 2018/396
   2018 m. kovo 13 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies e punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra, arba KN) ir pateikta to reglamento I priede;

               (2)

               KN antros dalies 22 skirsnio 10 papildomoje pastaboje nustatyta, kad 2206 00 31 ir 2206 00 39 subpozicijose putojančiais laikomi fermentuoti gėrimai, išskyrus gėrimus, išpilstytus į butelius su grybo pavidalo kamščiais, pritvirtintais raiščiais arba apkaustais, kurių perteklinis slėgis, išmatuotas 20 °C temperatūroje, yra ne mažesnis kaip 1,5 baro;

               (3)

               KN antros dalies 22 skirsnio 1 subpozicijos pastaboje nustatyta, kad 2204 10 subpozicijoje žodžių junginys „putojantis vynas“ įvardija vyną, kurio perteklinis slėgis, laikant uždaruose induose 20 °C temperatūroje, yra ne mažesnis kaip 3 barai;

               (4)

               Tarybos direktyvoje 92/83/EEB (2) nustatyta, kad kitų putojančių fermentuotų gėrimų, ir tų, kurie priskiriami 2204 bei 2205 pozicijoms, ir tų, kurių KN kodas, taikomas direktyvos priėmimo metu, yra 2206 00 91 (šiuo metu – KN kodai 2206 00 31 ir 2206 00 39), perteklinis slėgis yra ne mažesnis kaip 3 barai;

               (5)

               nepriklausomai nuo to, ar putojančių fermentuotų gėrimų KN kodas yra 2204, 2205 ar 2206, skirtingos jų perteklinio slėgio ribos negali būti pagrįstos moksliniais ar kitais argumentais;

               (6)

               siekiant teisinio tikrumo būtina iš dalies pakeisti KN antros dalies 22 skirsnio 10 papildomąją pastabą, joje šiuo metu nustatytą ne mažesnę kaip 1,5 baro vertę pakeičiant ne mažesne kaip 3 barų verte;

               (7)

               siekiant užtikrinti nuoseklumą ir vienodą Kombinuotosios nomenklatūros nuostatų dėl putojančių gėrimų apibrėžimo aiškinimą, reikėtų iš dalies pakeisti Kombinuotosios nomenklatūros antros dalies 22 skirsnio 10 papildomąją pastabą;

               (8)

               todėl Reglamentas (EEB) Nr. 2658/87 turėtų būti atitinkamai iš dalies pakeistas;

               (9)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 22 skirsnio 10 papildomosios pastabos antra įtrauka pakeičiama taip:

               „—

                  fermentuoti gėrimai, pateikiami kitu pavidalu, kurių perteklinis slėgis, išmatuotas 20 °C temperatūroje, yra ne mažesnis kaip 3 barai.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 13 d.

            Komisijos vardu

            Pirmininkas

         Jean-Claude JUNCKER

      (1)  OL L 256, 1987 9 7, p. 1.

      (2)  1992 m. spalio 19 d. Tarybos direktyva 92/83/EEB dėl akcizų už alkoholį ir alkoholinius gėrimus struktūrų suderinimo (OL L 316, 1992 10 31, p. 21).


title: 2018 m. kovo 1 d. Komisijos įgyvendinimo reglamentas (ES) 2018/399, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Beelitzer Spargel“ (SGN))

text:
15.3.2018

               LT

               Europos Sąjungos oficialusis leidinys

               L 72/12

         KOMISIJOS ĮGYVENDINIMO REGLAMENTAS (ES) 2018/399
   2018 m. kovo 1 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Beelitzer Spargel“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Vokietijos paraiška įregistruoti pavadinimą „Beelitzer Spargel“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Beelitzer Spargel“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Beelitzer Spargel“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 1 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 388, 2017 11 17, p. 9.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. balandžio 19 d. Komisijos įgyvendinimo reglamentas (ES) 2018/610 dėl devynioliktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
20.4.2018

               LT

               Europos Sąjungos oficialusis leidinys

               L 101/69

         KOMISIJOS ĮGYVENDINIMO REGLAMENTAS (ES) 2018/610
   2018 m. balandžio 19 d.
   dėl devynioliktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
   kadangi:

               (1)

               Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

               (2)

               atsižvelgiant į devynioliktojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

               (3)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Devynioliktojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. balandžio 17 d., mažiausia pardavimo kaina yra 105,10 EUR už 100 kg.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. birželio 8 d. Komisijos įgyvendinimo reglamentas (ES) 2018/854, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Cairanne“ (SKVN)

text:
11.6.2018

               LT

               Europos Sąjungos oficialusis leidinys

               L 146/2

         KOMISIJOS ĮGYVENDINIMO REGLAMENTAS (ES) 2018/854
   2018 m. birželio 8 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Cairanne“ (SKVN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               remdamasi Reglamento (ES) Nr. 1308/2013 97 straipsnio 2 ir 3 dalimis Komisija išnagrinėjo Prancūzijos pateiktą pavadinimo „Cairanne“ įregistravimo paraišką ir ją paskelbė Europos Sąjungos oficialiajame leidinyje (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               remiantis Reglamento (ES) Nr. 1308/2013 99 straipsniu, pavadinimas „Cairanne“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Cairanne“ (SKVN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 8, 2018 1 11, p. 5.


title: 2018 m. birželio 8 d. Komisijos įgyvendinimo reglamentas (ES) 2018/855, kuriuo 286-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
11.6.2018

               LT

               Europos Sąjungos oficialusis leidinys

               L 146/3

         KOMISIJOS ĮGYVENDINIMO REGLAMENTAS (ES) 2018/855
   2018 m. birželio 8 d.
   kuriuo 286-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2018 m. birželio 5 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 8 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 139, 2002 5 29, p. 9.

      PRIEDAS
      Tarybos reglamento (EB) Nr. 881/2002 I priedas iš dalies keičiamas taip:
      Toliau nurodytame antraštinės dalies „Juridiniai asmenys, grupės ir organizacijos“ įraše pateikti identifikavimo duomenys iš dalies keičiami taip:
      „Al-Nusrah Front for the People of the Levant (alias: a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network); g) Levantine Mujahideen on the Battlefields of Jihad; h) Jabhat Fath al Sham; i) Jabhat Fath al-Sham; j) Jabhat Fatah al-Sham; k) Jabhat Fateh Al-Sham; l) Fatah al-Sham Front; m) Fateh al-Sham Front); n) Conquest of the Levant Front; o) The Front for the Liberation of al Sham; p) Front for the Conquest of Syria/the Levant; q) Front for the Liberation of the Levant; r) Front for the Conquest of Syria. Kita informacija: a) veikia Sirijos Arabų Respublikoje, b) Irake; c) anksčiau buvo įtrauktas į sąrašą nuo 2013 m. gegužės 30 d. iki 2014 m. gegužės 13 d. kaip Al-Qaida alias Irake. Įtraukimo į sąrašą pagal 7d straipsnio 2 dalies i punktą data: 2014 5 14.“ pakeičiamas taip:

         „Al-Nusrah Front for the People of the Levant (alias: a) Hay'at Tahrir al-Sham (HTS); b) Hay'et Tahrir al-Sham; c) Hayat Tahrir al-Sham; d) Assembly for the Liberation of Syria; e) Assembly for the Liberation of the Levant; f) Liberation of al-Sham Commission; g) Liberation of the Levant Organisation Tahrir al-Sham; h) Tahrir al-Sham Hay'at; i) the Victory Front; j) Jabhat al-Nusrah; k) Jabhet al-Nusra; l) Al-Nusrah Front; m) Al-Nusra Front; n) Ansar al-Mujahideen Network; o) Levantine Mujahideen on the Battlefields of Jihad; p) Jabhat Fath al Sham; q) Jabhat Fath al-Sham; r) Jabhat Fatah al-Sham; s) Jabhat Fateh Al-Sham; t) Fatah al-Sham Front; u) Fateh al-Sham Front; v) Conquest of the Levant Front; w) The Front for the Liberation of al Sham; x) Front for the Conquest of Syria/the Levant; y) Front for the Liberation of the Levant; z) Front for the Conquest of Syria. Kita informacija: a) veikia Sirijos Arabų Respublikoje; b) Irake; c) anksčiau buvo įtrauktas į sąrašą nuo 2013 m. gegužės 30 d. iki 2014 m. gegužės 13 d. kaip Al-Qaida alias Irake. Įtraukimo į sąrašą pagal 7d straipsnio 2 dalies i punktą data: 2014 5 14.“


title: 2018 m. birželio 21 d. Komisijos įgyvendinimo reglamentas (ES) 2018/892 dėl dvidešimt pirmojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
22.6.2018

               LT

               Europos Sąjungos oficialusis leidinys

               L 159/30

         KOMISIJOS ĮGYVENDINIMO REGLAMENTAS (ES) 2018/892
   2018 m. birželio 21 d.
   dėl dvidešimt pirmojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
   kadangi:

               (1)

               Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

               (2)

               atsižvelgiant į dvidešimt pirmojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

               (3)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dvidešimt pirmojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. birželio 19 d., mažiausia pardavimo kaina yra 119,50 EUR už 100 kg.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. birželio 21 d. Komisijos įgyvendinimo reglamentas (ES) 2018/891, kuriuo nustatomos 2018 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013

text:
22.6.2018

               LT

               Europos Sąjungos oficialusis leidinys

               L 159/21

         KOMISIJOS ĮGYVENDINIMO REGLAMENTAS (ES) 2018/891
   2018 m. birželio 21 d.
   kuriuo nustatomos 2018 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013
   EUROPOS KOMISIJA,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (1), ypač į jo 22 straipsnio 1 dalį, 36 straipsnio 4 dalį, 42 straipsnio 2 dalį, 47 straipsnio 3 dalį, 49 straipsnio 2 dalį, 51 straipsnio 4 dalį ir 53 straipsnio 7 dalį,
   kadangi:

               (1)

               kiekvienos valstybės narės, įgyvendinančios bazinės išmokos sistemą, nustatytą Reglamento (ES) Nr. 1307/2013 III antraštinės dalies 1 skyriuje, 2018 m. metinę nacionalinę viršutinę ribą, nurodytą to reglamento 22 straipsnio 1 dalyje, Komisija turi nustatyti iš to reglamento II priede nustatytos metinės nacionalinės viršutinės ribos atimdama viršutines ribas, nustatytas pagal to reglamento 42, 47, 49, 51 ir 53 straipsnius. Pagal Reglamento (ES) Nr. 1307/2013 22 straipsnio 2 dalį reikia atsižvelgti į bet kokį valstybės narės pagal tą nuostatą taikomą padidinimą;

               (2)

               kiekvienos valstybės narės, įgyvendinančios vienkartinės išmokos už plotus sistemą, nustatytą Reglamento (ES) Nr. 1307/2013 III antraštinės dalies 1 skyriuje, 2018 m. metinę nacionalinę viršutinę ribą, nurodytą to reglamento 36 straipsnio 4 dalyje, Komisija turi nustatyti iš to reglamento II priede nustatytos metinės nacionalinės viršutinės ribos atimdama viršutines ribas, nustatytas pagal to reglamento 42, 47, 49, 51 ir 53 straipsnius. Pagal Reglamento (ES) Nr. 1307/2013 36 straipsnio 4 dalies antrą pastraipą, nustatydama vienkartinės išmokos už plotus sistemos metinę nacionalinę viršutinę ribą Komisija atsižvelgia į valstybių narių remiantis ta nuostata taikomus padidinimus;

               (3)

               kiekvienos valstybės narės, teikiančios perskirstymo išmoką, nustatytą Reglamento (ES) Nr. 1307/2013 III antraštinės dalies 2 skyriuje, 2018 m. metinę nacionalinę viršutinę ribą, nurodytą to reglamento 42 straipsnio 2 dalyje, Komisija turi nustatyti, remdamasi procentine dalimi, apie kurią tos valstybės narės praneša pagal to reglamento 42 straipsnio 1 dalį;

               (4)

               2018 m. išmokos už klimatui ir aplinkai naudingą žemės ūkio praktiką, nustatytą Reglamento (ES) Nr. 1307/2013 III antraštinės dalies 3 skyriuje, 2018 m. metinė nacionalinė viršutinė riba, nurodyta to reglamento 47 straipsnio 3 dalyje, turi būti apskaičiuota pagal to reglamento 47 straipsnio 1 dalį ir turi sudaryti 30 % atitinkamos valstybės narės nacionalinės viršutinės ribos, nustatytos to reglamento II priede;

               (5)

               kiekvienos valstybės narės, teikiančios išmoką už vietoves, kuriose esama gamtinių kliūčių, nustatytą Reglamento (ES) Nr. 1307/2013 III antraštinės dalies 4 skyriuje, 2018 m. metines nacionalines viršutines ribas, nurodytas to reglamento 49 straipsnio 2 dalyje, Komisija turi nustatyti, remdamasi procentine dalimi, apie kurią atitinkamos valstybės narės praneša pagal to reglamento 49 straipsnio 1 dalį;

               (6)

               išmokos jauniesiems ūkininkams, nustatytos Reglamento (ES) Nr. 1307/2013 III antraštinės dalies 5 skyriuje, 2018 m. metines nacionalines viršutines ribas, nurodytas to reglamento 51 straipsnio 4 dalyje, Komisija turi nustatyti, remdamasi procentine dalimi, apie kurią valstybės narės praneša pagal to reglamento 51 straipsnio 1 dalį, ir jos neturi viršyti 2 % metinės ribos, nustatytos II priede;

               (7)

               jeigu bendra 2018 m. valstybėje narėje prašoma išmokos jauniesiems ūkininkams suma viršija pagal Reglamento (ES) Nr. 1307/2013 51 straipsnio 4 dalį tai valstybei narei nustatytą viršutinę ribą, skirtumą finansuoja valstybė narė pagal to reglamento 51 straipsnio 2 dalį, neviršydama to reglamento 51 straipsnio 1 dalyje nustatytos didžiausios sumos. Siekiant aiškumo tikslinga šią didžiausią sumą nustatyti kiekvienai valstybei narei;

               (8)

               kiekvienos valstybės narės, 2018 m. teikiančios savanorišką susietąją paramą, nustatytą Reglamento (ES) Nr. 1307/2013 IV antraštinės dalies 1 skyriuje, 2018 m. metines nacionalines viršutines ribas, nurodytas to reglamento 53 straipsnio 7 dalyje, Komisija turi nustatyti remdamasi procentine dalimi, apie kurią atitinkama valstybė narė praneša pagal to reglamento 54 straipsnio 1 dalį;

               (9)

               kalbant apie 2018 m., Reglamente (ES) Nr. 1307/2013 nustatytos tiesioginės paramos sistemos pradėtos įgyvendinti 2018 m. sausio 1 d. Kad 2018 paraiškų teikimo metais tas reglamentas ir atitinkamos viršutinės biudžeto ribos būtų taikomi nuosekliai, šis reglamentas turėtų būti taikomas nuo tos pačios dienos;

               (10)

               šiame reglamente nustatytos priemonės atitinka Tiesioginių išmokų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Bazinės išmokos sistemos, nurodytos Reglamento (ES) Nr. 1307/2013 22 straipsnio 1 dalyje, 2018 m. metinės nacionalinės viršutinės ribos yra nustatytos šio reglamento priedo I punkte.
   Vienkartinės išmokos už plotus sistemos, nurodytos Reglamento (ES) Nr. 1307/2013 36 straipsnio 4 dalyje, 2018 m. metinės nacionalinės viršutinės ribos yra nustatytos šio reglamento priedo II punkte.
   Perskirstymo išmokos, nurodytos Reglamento (ES) Nr. 1307/2013 42 straipsnio 2 dalyje, 2018 m. metinės nacionalinės viršutinės ribos yra nustatytos šio reglamento priedo III punkte.
   Išmokos už klimatui ir aplinkai naudingą žemės ūkio praktiką, nurodytos Reglamento (ES) Nr. 1307/2013 47 straipsnio 3 dalyje, 2018 m. metinės nacionalinės viršutinės ribos yra nustatytos šio reglamento priedo IV punkte.
   Išmokos už vietoves, kuriose esama gamtinių kliūčių, nurodytos Reglamento (ES) Nr. 1307/2013 49 straipsnio 2 dalyje, 2018 m. metinės nacionalinės viršutinės ribos yra nustatytos šio reglamento priedo V punkte.
   Išmokos jauniesiems ūkininkams, nurodytos Reglamento (ES) Nr. 1307/2013 51 straipsnio 4 dalyje, 2018 m. metinės nacionalinės viršutinės ribos yra nustatytos šio reglamento priedo VI punkte.
   Išmokos jauniesiems ūkininkams, nurodytos Reglamento (ES) Nr. 1307/2013 51 straipsnio 1 dalyje, 2018 m. didžiausios sumos yra nustatytos šio reglamento priedo VII punkte.
   Savanoriškos susietosios paramos, nurodytos Reglamento (ES) Nr. 1307/2013 53 straipsnio 7 dalyje, 2018 m. metinės nacionalinės viršutinės ribos yra nustatytos šio reglamento priedo VIII punkte.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 21 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 608.

      PRIEDAS
      I.   Bazinės išmokos sistemos metinės nacionalinės viršutinės ribos, nurodytos Reglamento (ES) Nr. 1307/2013 22 straipsnio 1 dalyje

                  (tūkst. EUR)

                  Kalendoriniai metai

                  2018

                  Belgija

                  214 405

                  Danija

                  546 808

                  Vokietija

                  3 005 470

                  Airija

                  825 895

                  Graikija

                  1 103 650

                  Ispanija

                  2 835 995

                  Prancūzija

                  3 036 371

                  Kroatija

                  126 001

                  Italija

                  2 217 396

                  Liuksemburgas

                  22 760

                  Мalta

                  649

                  Nyderlandai

                  475 161

                  Austrija

                  470 387

                  Portugalija

                  273 500

                  Slovėnija

                  74 288

                  Suomija

                  262 554

                  Švedija

                  402 464

                  Jungtinė Karalystė

                  2 102 726

            II.   Vienkartinės išmokos už plotus sistemos metinės nacionalinės viršutinės ribos, nurodytos Reglamento (ES) Nr. 1307/2013 36 straipsnio 4 dalyje

                  (tūkst. EUR)

                  Kalendoriniai metai

                  2018

                  Bulgarija

                  379 916

                  Čekija

                  472 217

                  Estija

                  87 170

                  Kipras

                  30 340

                  Latvija

                  137 210

                  Lietuva

                  184 186

                  Vengrija

                  733 283

                  Lenkija

                  1 568 075

                  Rumunija

                  989 564

                  Slovakija

                  260 865

            III.   Perskirstymo išmokos metinės nacionalinės viršutinės ribos, nurodytos Reglamento (ES) Nr. 1307/2013 42 straipsnio 2 dalyje

                  (tūkst. EUR)

                  Kalendoriniai metai

                  2018

                  Belgija

                  46 780

                  Bulgarija

                  55 872

                  Vokietija

                  337 423

                  Prancūzija

                  690 084

                  Kroatija

                  27 939

                  Lietuva

                  71 298

                  Lenkija

                  293 930

                  Portugalija

                  23 050

                  Rumunija

                  99 436

                  Jungtinė Karalystė

                  64 991

            IV.   Išmokos už klimatui ir aplinkai naudingą žemės ūkio praktiką metinės nacionalinės viršutinės ribos, nurodytos Reglamento (ES) Nr. 1307/2013 47 straipsnio 3 dalyje

                  (tūkst. EUR)

                  Kalendoriniai metai

                  2018

                  Belgija

                  146 689

                  Bulgarija

                  238 428

                  Čekija

                  258 512

                  Danija

                  248 032

                  Vokietija

                  1 446 097

                  Estija

                  40 181

                  Airija

                  363 445

                  Graikija

                  556 642

                  Ispanija

                  1 464 015

                  Prancūzija

                  2 070 253

                  Kroatija

                  83 816

                  Italija

                  1 125 581

                  Kipras

                  14 747

                  Latvija

                  76 588

                  Lietuva

                  142 596

                  Liuksemburgas

                  10 038

                  Vengrija

                  402 903

                  Мalta

                  1 573

                  Nyderlandai

                  204 785

                  Austrija

                  207 524

                  Lenkija

                  1 029 371

                  Portugalija

                  177 212

                  Rumunija

                  561 846

                  Slovėnija

                  40 542

                  Slovakija

                  134 447

                  Suomija

                  157 219

                  Švedija

                  209 617

                  Jungtinė Karalystė

                  958 734

            V.   Išmokos už vietoves, kuriose esama gamtinių kliūčių, metinės nacionalinės viršutinės ribos, nurodytos Reglamento (ES) Nr. 1307/2013 49 straipsnio 2 dalyje

                  (tūkst. EUR)

                  Kalendoriniai metai

                  2018

                  Danija

                  2 857

                  Slovėnija

                  2 135

            VI.   Išmokos jauniesiems ūkininkams metinės nacionalinės viršutinės ribos, nurodytos Reglamento (ES) Nr. 1307/2013 51 straipsnio 4 dalyje

                  (tūkst. EUR)

                  Kalendoriniai metai

                  2018

                  Belgija

                  9 229

                  Bulgarija

                  1 329

                  Čekija

                  1 723

                  Danija

                  4 942

                  Vokietija

                  48 203

                  Estija

                  442

                  Airija

                  24 230

                  Graikija

                  37 109

                  Ispanija

                  97 601

                  Prancūzija

                  69 008

                  Kroatija

                  5 588

                  Italija

                  37 519

                  Kipras

                  480

                  Latvija

                  3 200

                  Lietuva

                  5 941

                  Liuksemburgas

                  502

                  Vengrija

                  5 372

                  Мalta

                  21

                  Nyderlandai

                  13 652

                  Austrija

                  13 835

                  Lenkija

                  34 312

                  Portugalija

                  11 814

                  Rumunija

                  18 728

                  Slovėnija

                  2 027

                  Slovakija

                  857

                  Suomija

                  5 241

                  Švedija

                  10 481

                  Jungtinė Karalystė

                  16 358

            VII.   Išmokos jauniesiems ūkininkams didžiausios sumos, nurodytos Reglamento (ES) Nr. 1307/2013 51 straipsnio 1 dalyje

                  (tūkst. EUR)

                  Kalendoriniai metai

                  2018

                  Belgija

                  9 779

                  Bulgarija

                  15 895

                  Čekija

                  17 234

                  Danija

                  16 535

                  Vokietija

                  96 406

                  Estija

                  2 679

                  Airija

                  24 230

                  Graikija

                  37 109

                  Ispanija

                  97 601

                  Prancūzija

                  138 017

                  Kroatija

                  5 588

                  Italija

                  75 039

                  Kipras

                  983

                  Latvija

                  5 106

                  Lietuva

                  9 506

                  Liuksemburgas

                  669

                  Vengrija

                  26 860

                  Мalta

                  105

                  Nyderlandai

                  13 652

                  Austrija

                  13 835

                  Lenkija

                  68 625

                  Portugalija

                  11 814

                  Rumunija

                  37 456

                  Slovėnija

                  2 703

                  Slovakija

                  8 963

                  Suomija

                  10 481

                  Švedija

                  13 974

                  Jungtinė Karalystė

                  63 916

            VIII.   Savanoriškos susietosios paramos metinės nacionalinės viršutinės ribos, nurodytos Reglamento (ES) Nr. 1307/2013 53 straipsnio 7 dalyje

                  (tūkst. EUR)

                  Kalendoriniai metai

                  2018

                  Belgija

                  82 129

                  Bulgarija

                  119 214

                  Čekija

                  129 256

                  Danija

                  24 135

                  Estija

                  6 142

                  Airija

                  3 000

                  Graikija

                  184 049

                  Ispanija

                  584 919

                  Prancūzija

                  1 035 126

                  Kroatija

                  41 908

                  Italija

                  450 232

                  Kipras

                  3 932

                  Latvija

                  38 294

                  Lietuva

                  71 298

                  Liuksemburgas

                  160

                  Vengrija

                  201 452

                  Мalta

                  3 000

                  Nyderlandai

                  3 353

                  Austrija

                  14 527

                  Lenkija

                  505 548

                  Portugalija

                  117 535

                  Rumunija

                  242 576

                  Slovėnija

                  17 568

                  Slovakija

                  58 260

                  Suomija

                  102 716

                  Švedija

                  90 834

                  Jungtinė Karalystė

                  52 972


title: 2018 m. birželio 20 d. Komisijos įgyvendinimo reglamentas (ES) 2018/938, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Choucroute d'Alsace“ (SGN)

text:
3.7.2018

               LT

               Europos Sąjungos oficialusis leidinys

               L 166/1

         KOMISIJOS ĮGYVENDINIMO REGLAMENTAS (ES) 2018/938
   2018 m. birželio 20 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Choucroute d'Alsace“ (SGN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Choucroute d'Alsace“ paskelbta Europos Sąjungos oficialiajame leidinyje (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Choucroute d'Alsace“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Choucroute d'Alsace“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 20 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 51, 2018 2 10, p. 29.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).